پاؤ چوئننگ دورجی

**پاؤ چوئننگ دورجی** (; ؛ پیدائش 23 جون 1983ء) بھوٹان کے ایک معروف فلمساز، سیاحتی فوٹوگرافر، اسکرین رائٹر اور پروڈیوسر ہیں۔ان کی پہلی فیچر فلم **' (2019ء) کو [[94ویں اکیڈمی ایوارڈز]] میں بہترین بین الاقوامی فیچر فلم کے لیے نامزد کیا گیا، جب کہ ان کی دوسری فلم ''[[The Monk and the Gun]]'' (2023ء) [[96ویں اکیڈمی ایوارڈز]] کے لیے شارٹ لسٹ ہوئی۔ وہ بھوٹان کے سب سے کم عمر فرد ہیں جنھیں ملک کا اعلیٰ ترین سول اعزاز [[درک تھوکسے]] عطا کیا گیا۔ 

== ابتدائی زندگی و تعلیم ==
پاؤ دورجی ایک سفارت کار کے بیٹے ہیں اور انھوں نے بچپن بھوٹان، بھارت، سوئٹزرلینڈ اور کویت میں گزارا۔ بھارت میں انھوں نے [[Kodaikanal International School|کوڈائیکانال انٹرنیشنل اسکول]] میں تعلیم حاصل کی، جبکہ بھوٹان واپسی پر [[Yangchenphug Higher Secondary School]] میں زیرِ تعلیم رہے۔
انھوں نے 2006ء میں امریکا کی [[لارنس یونیورسٹی]] سے حکومتیات (Government) میں ڈگری حاصل کی۔ بعد ازاں 2009ء میں انھوں نے تبت کے سارا بدھسٹ انسٹی ٹیوت(Sarah Buddhist Institute) سے بدھ مت فلسفے کی تعلیم مکمل کی۔ یہ سفر جون 2024 میں ایک نئے موڑ پر پہنچا جب وہ لارنس یونیورسٹی آئے، گریجویشن تقریب میں خطاب کیا اور انھیں اعزازی ڈاکٹریٹ دی گئی۔

== کیریئر ==
=== فوٹوگرافی ===
پاؤ دورجی ایک ماہر فوٹوگرافر بھی ہیں اور ان کی '' **Esquire**,,**The Wall Street Journal**, **Life**, **Vice**جیسے بین الاقوامی جرائد میں شائع ہوئی ہیں۔ وہ کئی تصویری کتابوں کے مصنف بھی ہیں اور ان کی تیسری کتاب ''Light of the Moon'' پانچ برس کی محنت کے بعد مکمل ہوئی۔

=== فلم سازی ===
پاؤ دورجی بدھ مت کے معروف استاد اور فلمساز [[خیانتسے نوربو]] کے شاگرد ہیں۔ فلم سازی سے ان کا تعارف بھی انہی کے ساتھ کام کرتے ہوئے ہوا۔ انھوں نے 2013ء کی فلم **' میں بطور اسسٹنٹ اور اسٹِل فوٹوگرافر کام کیا، جبکہ 2016ء کی فلم *[[Hema Hema]]* میں بطور پروڈیوسر شریک رہے۔

### لونانا:اے یاک ان دا کلاس روم
**پاؤ چوئننگ دورجی** کی پہلی فیچر فلم *Lunana: A Yak in the Classroom* نہایت قلیل بجٹ (3 لاکھ امریکی ڈالر سے کم) میں ہمالیہ کے دور افتادہ گاؤں لُنانا میں فلمائی گئی، جہاں نہ سڑک تھی نہ بجلی اور تمام آلات خچروں پر لاد کر پہنچائے گئے۔ مقامی بچوں نے پہلی بار فلم کیمرا دیکھا اور فلم دو ماہ میں تکمیل پزیر ہوئی۔ فلم کا عالمی پریمیئر BFI لندن فلم فیسٹیول میں ہوا اور یہ 2020ء کے Palm Springs International Film Festival میں Audience Choice اور Best of the Fest ایوارڈ جیت چکی ہے۔ ابتدا میں ایک انتظامی غلطی کے باعث یہ فلم 93ویں اکیڈمی ایوارڈز کے لیے زیرِ غور نہ آسکی، تاہم دوبارہ جمع کرانے کے بعد یہ بھوٹان کی تاریخ کی پہلی فلم بنی جسے اکیڈمی ایوارڈ کے لیے باضابطہ نامزدگی (2022) ملی۔
دنیا بھر میں مثبت پزیرائی کے ساتھ، لندن، پیلم اسپرنگز، اٹلی اور فرانس کے فلم میلوں میں ایوارڈ جیتنے کے بعد اس فلم نے بھوٹان میں نوجوان فلم سازوں کو نئی امید دی۔ آسکر نامزدگی کے بعد بھوٹان کے بادشاہ نے دورجی کو ملک کے اعلیٰ ترین سول اعزاز دروک تھُکسے (Royal Order of Bhutan) سے نوازا۔
*Lunana: A Yak in the Classroom* کا برطانیہ میں 10 مارچ 2023 سے Peccadillo Pictures کے ذریعے ریلیز ہوا۔ان کی فلم “Lunana: A Yak in the Classroom” پہلی بھوٹانی فلم بن گئی جو 2022 کے لیے بہترین بین الاقوامی فیچر کے طور پر آسکر نامزدگی حاصل کرنے والی پانچ فلموں میں شامل ہوئی۔ اس فلم کو 53 ممالک میں 27 زبانوں میں تجارتی طور پر ریلیز کیا گیا اور اس نے 21 بین الاقوامی ایوارڈز جیتے اور 30 نامزدگیاں حاصل کیں۔

### دی مونک اینڈ دی گن
**پاؤ چوئننگ دورجی** کی دوسری فلم *The Monk and the Gun* 2006 میں بھوٹان کی جمہوریت کی جانب منتقلی کے پس منظر میں بنائی گئی ایک طنزیہ و مزاحیہ فلم ہے، جو جعلی انتخابات، ایک قدیم نایاب بندوق، ایک امریکی اسلحہ جمع کرنے والے اور جدیدیت سے دوچار بھوٹانی معاشرے کے رویّوں کو موضوع بناتی ہے۔ فلم کا ورلڈ پریمیئر ٹیلورائیڈ فلم فیسٹیول جبکہ بین الاقوامی پریمیئر ٹورنٹو انٹرنیشنل فلم فیسٹیول میں ہوا۔ یہ فلم بھوٹان کی جانب سے 96ویں اکیڈمی ایوارڈز کے لیے جمع کرائی گئی اور انٹرنیشنل فیچر فلم کی شارٹ لسٹ تک پہنچی۔ دورجی نے اس فلم میں ہالی ووڈ اسٹائل سے گریز کیا؛ اگرچہ انھیں معروف اداکاروں اور بڑی پروڈکشن کمپنیوں کی پیشکشیں تھیں، لیکن معروف فلم ساز انگ لی کے مشورے—“اپنی معصومیت اور دل کو مت کھونا، وہی دل جس کے ساتھ تم نے ‘لونانا’ بنائی”—کے باعث انھوں نے سادگی برقرار رکھتے ہوئے ایک عام اداکار کا انتخاب کیا۔
فلم نے وینکوور انٹرنیشنل فلم فیسٹیول کا شوکیس آڈینس چوائس ایوارڈ اور روم فلم فیسٹیول کا اسپیشل جیوری پرائز حاصل کیا، جبکہ 2024 میں امریکا میں ریلیز کے بعد اسے مثبت تبصرے ملے؛ واشنگٹن پوسٹ نے ساڑھے تین ستارے دیے اور ہالی ووڈ رپورٹر نے اسے “شوخ، دلکش اور گہری مشاہداتی صلاحیت کا حامل” قرار دیا۔

## ہیمو ہیمو
پاؤ بین الاقوامی سطح پر مقبول بھوٹانی فیچر فلم Hema Hema: Sing Me a Song While I Wait کے پروڈیوسر بھی ہیں۔ اس فلم کی دنیا بھر میں پہلی نمائش 69ویں Festival del film Locarno (2016) میں ہوئی اور یہ چند انتہائی معتبر بین الاقوامی فلمی میلوں میں پیش کی گئی۔ اسے ٹورنٹو انٹرنیشنل فلم فیسٹیول (2016) میں ‘خصوصی ذکر’ (special mention) کا اعزاز ملا، جبکہ ملائیشیا میں Golden Global Film Awards (2017) میں Audience Award بھی حاصل کیا۔

## ذاتی زندگی
پاؤ دورجی نے 2009ء میں تائیوانی اداکارہ و پروڈیوسر فین یوئین ’’اسٹیفنی‘‘ لائی سے شادی کی، جو معروف ڈراما نگار اسٹین لائی کی صاحبزادی ہیں۔ اس جوڑے کے ایک بیٹی اور ایک بیٹا ہیں اور خاندان اپنا وقت تائیوان، بھوٹان اور بھارت کے درمیان تقسیم کرتا ہے۔

## کتابیات
* *Seeing Sacred: Lights & Shadows Along the Path*
* *Sacred Paths*
* *Turquoise Heart: Bhutanese Remembers a Bhutanese* (2017ء)
* *The Light of the Moon: The Legacy of Xuanzang of Tang* (2019ء)

## فلمی فہرست

## اعزازات
دروک تھُکسے — بھوٹان کا اعلیٰ ترین سول اعزاز، عطا کردہ از (Order of Druk Thuksey)جگمی کھِیسَر نامگیل وانگچک (17 دسمبر 2022)

مختلف بین الاقوامی فلمی میلوں میں متعدد ایوارڈز، بشمول:

نارویجن پیس فلم ایوارڈ — Tromsø International Film Festival

پریمیو لیسینیا ڈی'اورو — Lessinia Film Festival

پریمیو ڈیلا جیوریا مائیکروکوزمو ایوارڈ

NETPAC Award

اسپیشل جیوری ایوارڈ — روم فلم فیسٹیول

آڈینس چوائس ایوارڈ — Palm Springs International Film Festival

آڈینس ایوارڈ — Fribourg International Film Festival

## حوالہ جات

## بیرونی روابط
* Films Boutique پروفائل
* لارنس یونیورسٹی آرٹیکل — Oscar-nominated Pawo Choyning Dorji

زمرہ:بقید حیات شخصیات
زمرہ:دارجلنگ کی شخصیات
زمرہ:لارنس یونیورسٹی کے فضلا
زمرہ:1983ء کی پیدائشیں